จาตุรนต์ คาดอีก 2 เดือนสรุปเยียวยาไฟใต้
กรุงเทพฯ-24 พ.ค.48 จาตุรนต์ ระบุ หากการประชุมคณะกรรมการเยียวยาความไม่สงบในภาคใต้ข้อมูลยังไม่ชัดเจน จะลงพื้นที่ เสาร์ อาทิตย์ นี้ เพื่อรับฟังปัญหา คาดอีก 2 เดือนน่าจะมีข้อสรุป นายจาตุรนต์ ฉายแสง รองนายกรัฐมนตรี กล่าวที่ทำเนียบรัฐบาลวันนี้ (24 พ.ค.)ว่า การช่วยเหลือเยียวยาความไม่สงบในภาคใต้ขณะนี้ยังไม่มีการประเมินเป็นตัวเลขที่ชัดเจน ซึ่งจะต้องดูความร่วมมือจากภาคประชาชนและภาคเอกชน ในเบื้องต้นอาจเน้นไปที่การช่วยเหลือเรื่องเงินก่อน แต่ต่อมาจะให้ความช่วยเหลือด้านอื่นๆด้วย ไม่ว่าจะเป็นเรื่องการศึกษาหรือเรื่องอื่นๆ อย่างไรก็ตาม นายจาตุรนต์ กล่าวว่า หากข้อมูลในการประชุมคณะกรรมการเยียวยาความไม่สงบในภาคใต้ ในวันพรุ่งนี้ยังไม่ชัดเจนหรือเพียงพอ จะมีการตั้งโต๊ะรับเรื่องราวของผู้ได้รับผลกระทบจากความรุนแรงจากในพื้นที่ทั้งสี่จังหวัดชายแดนภาคใต้ในรายจังหวัด รวมทั้งจะลงไปในพื้นที่ เสาร์อาทิตย์นี้ เพื่อรับฟังข้อมูลวันละ 2 จังหวัด เพื่อนำมาสู่ข้อสรุปในการประชุมครั้งต่อไป 
กรุงเทพฯ-24 พ.ค.48 จาตุรนต์ ระบุ หากการประชุมคณะกรรมการเยียวยาความไม่สงบในภาคใต้ข้อมูลยังไม่ชัดเจน จะลงพื้นที่ เสาร์ อาทิตย์ นี้ เพื่อรับฟังปัญหา คาดอีก 2 เดือนน่าจะมีข้อสรุป นายจาตุรนต์ ฉายแสง